Osobitná časť

K § 1
Platové tarify v základnej stupnici platových taríf, v osobitnej stupnici platových taríf vybraných skupín zamestnancov, v osobitnej stupnici platových taríf učiteľov vysokých škôl, výskumných a vývojových zamestnancov a zdravotníckych zamestnancov sa s účinnosťou od    1. januára 2015 zvyšujú o 1,5 %  a  platové tarify pedagogických zamestnancov a odborných zamestnancov sa s účinnosťou od  1. januára 2015 zvyšujú o 5 %.

K § 2
Platové tarify v základnej stupnici platových taríf, v osobitnej stupnici platových taríf vybraných skupín zamestnancov, v osobitnej stupnici platových taríf učiteľov vysokých škôl, výskumných a vývojových zamestnancov a zdravotníckych zamestnancov sa s účinnosťou od    1. júla 2015 zvyšujú o ďalšie 1 % .

K § 3
V ustanovení § 3 sa navrhuje zrušiť nariadenie vlády SR č. 441/2013 Z. z., ktoré stráca účinnosť vydaním nového nariadenia vlády SR, ktorým sa zvyšujú stupnice platových taríf zamestnancov pri výkone práce vo verejnom záujme.

K § 4

Navrhuje sa účinnosť nariadenia vlády tak, aby nariadenie vlády v súlade  s  kolektívnou zmluvou vyššieho stupňa na rok 2015 nadobudlo účinnosť 1. januára 2015.